Tommy Cooper

Digrifwr a chonsuriwr o Gymru oedd Thomas Frederick "Tommy" Cooper. Roedd yn ddyn mawr gyda golwg llym, yn 6 troedfedd 4 modfedd o daldra. Roedd yn arfer gwisgo fez coch wrth berfformio. Gwasanaethodd ym Myddin Prydain am saith mlynedd cyn datblygu ei sgiliau consurio a dod yn aelod o The Magic Circle. Er iddo dreulio amser yn teithio'r clybiau i berfformio, daeth i amlygrwydd rhyngwladol pan symudodd ei yrfa i'r teledu, gyda rhaglenni ar gyfer London Weekend Television a Thames Television. Er ei fod yn gonsuriwr crefftus daeth yn adnabyddus am berfformio triciau hud lle'r oedd yn ymddangos ei bod wedi methu. Erbyn diwedd y 1970au, roedd Cooper yn ysmygu ac yn yfed yn drwm, a effeithiodd hyn ar ei yrfa a'i iechyd. Daeth y cynigion am sioeau teledu ei hun i ben ac ymddangosodd yn bennaf fel seren wadd ar sioeau adloniant eraill. Ar 15 Ebrill 1984, bu farw Cooper yn 63 oed ar ôl dioddef trawiad ar y galon ar deledu byw.